CELEX: 32021D2136
Language: sl
Date: 2021-12-02 00:00:00
Title: Sklep Sveta (SZVP) 2021/2136 z dne 2. decembra 2021 o ukrepu pomoči v okviru evropskega mirovnega instrumenta za podporo oboroženim silam Republike Moldavije

3.12.2021   
               
               
                  SL
               
               
                  Uradni list Evropske unije
               
               
                  L 432/63
               
            
         SKLEP SVETA (SZVP) 2021/2136
         z dne 2. decembra 2021
         o ukrepu pomoči v okviru evropskega mirovnega instrumenta za podporo oboroženim silam Republike Moldavije
         SVET EVROPSKE UNIJE JE –
         ob upoštevanju Pogodbe o Evropski uniji in zlasti členov 28(1) in 41(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     V skladu s Sklepom Sveta (SZVP) 2021/509 (1) je bil vzpostavljen evropski mirovni instrument (v nadaljnjem besedilu: instrument), s katerim države članice v okviru skupne zunanje in varnostne politike financirajo ukrepe Unije za ohranjanje miru, preprečevanje konfliktov in krepitev mednarodne varnosti na podlagi člena 21(2), točka (c), Pogodbe. Na podlagi člena 1(2), točka (b)(i), Sklepa (SZVP) 2021/509 se lahko evropski mirovni instrument uporablja za financiranje ukrepov za krepitev zmogljivosti tretjih držav ter regionalnih in mednarodnih organizacij na vojaškem in obrambnem področju.
                  
               
                     (2)
                  
                  
                     Unija odločno podpira suverenost in ozemeljsko celovitost Republike Moldavije znotraj njenih mednarodno priznanih meja, s posebnim statusom Pridnestrja. Unija je zavezana celoviti, mirni in trajnostni rešitvi pridnestrskega konflikta v okviru formata 5+2.
                  
               
                     (3)
                  
                  
                     Namen Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (2) je poglobiti dialog in sodelovanje na področju zunanje in varnostne politike, vključno s skupno varnostno in obrambno politiko (SVOP), ter med drugim obravnavati vprašanja preprečevanja konfliktov, kriznega upravljanja in regionalne stabilnosti.
                  
               
                     (4)
                  
                  
                     V skupnem sporočilu iz marca 2020 z naslovom „Politika vzhodnega partnerstva po letu 2020: Krepitev odpornosti – vzhodno partnerstvo, ki prinaša koristi za vse“ in skupnem delovnem dokumentu služb Komisije iz julija 2021 z naslovom „Okrevanje, odpornost in reforme: o prednostnih nalogah vzhodnega partnerstva po letu 2020“ se poudarja krepitev odpornosti za regijo vzhodnega partnerstva v naslednjih letih.
                  
               
                     (5)
                  
                  
                     Oborožene sile Republike Moldavije imajo pomembno vlogo pri zagotavljanju varnosti in stabilnosti v državi. Varnostne razmere zahtevajo krepitev vojaških zmogljivosti, ki se lahko uporabijo tudi pri odzivanju na krize, da se zagotovi varnost in zaščita civilnega prebivalstva.
                  
               
                     (6)
                  
                  
                     Vlada Republike Moldavije se ukvarja z izvajanjem reform, tudi v varnostnem in obrambnem sektorju, z znatnimi finančnimi in materialnimi izdatki. V podporo tem prizadevanjem skuša Unija prispevati h krepitvi opredeljenih vojaških zmogljivosti oboroženih sil Republike Moldavije.
                  
               
                     (7)
                  
                  
                     Namestnik predsednika vlade in minister za zunanje zadeve in evropsko integracijo Republike Moldavije je v svojem pismu z dne 11. oktobra 2021, naslovljenem na visokega predstavnika Unije za zunanje zadeve in varnostno politiko (v nadaljnjem besedilu: visoki predstavnik), v skladu s členom 59(1) Sklepa (SZVP) 2021/509 zaprosil za podporo oboroženim silam s krepitvijo zmogljivosti vojaške zdravstvene službe in inženirskega bataljona.
                  
               
                     (8)
                  
                  
                     Ta ukrep pomoči se bo izvajal ob upoštevanju načel in zahtev iz Sklepa (SZVP) 2021/509, v skladu s pravili za izvrševanje prihodkov in odhodkov, ki se financirajo v okviru Instrumenta ter v skladu s skupnim stališčem Sveta 2008/944/SZVP (3).
                  
               
                     (9)
                  
                  
                     Svet ponovno potrjuje svojo odločenost, da bo varoval, spodbujal in uresničeval človekove pravice, temeljne svoboščine in demokratična načela ter krepil pravno državo in dobro upravljanje v skladu z Ustanovno listino Združenih narodov, s Splošno deklaracijo o človekovih pravicah in z mednarodnim pravom, predvsem mednarodnim pravom o človekovih pravicah in mednarodnim humanitarnim pravom –
                  
               SPREJEL NASLEDNJI SKLEP:
         
            Člen 1
            Vzpostavitev, cilji, področje uporabe in trajanje
            
               1.   Vzpostavi se ukrep pomoči Republiki Moldaviji (v nadaljnjem besedilu: upravičenka), ki se financira v okviru evropskega mirovnega instrumenta (v nadaljnjem besedilu: instrument).
            
            
               2.   Cilj ukrepa pomoči je povečati zmogljivosti vojaške zdravstvene službe in inženirskega bataljona oboroženih sil Republike Moldavije, vključno z njuno zmožnostjo zagotavljanja ustreznih storitev civilistom v kriznih ali izrednih razmerah ter okrepiti zmogljivost Moldavije, da prispeva k vojaškim misijam in operacijam v okviru SVOP.
            
            
               3.   Za dosego cilja iz odstavka 2 se z ukrepom pomoči financira zagotavljanje naslednje opreme, ki ni zasnovana za uporabo smrtonosne sile, in blaga enotam oboroženih sil iz navedenega odstavka:
               
                           (a)
                        
                        
                           medicinske opreme za vojaško zdravstveno službo in
                        
                     
                           (b)
                        
                        
                           opreme za uničevanje neeksplodiranih ubojnih sredstev za inženirski bataljon.
                        
                     
            
               4.   Ukrep pomoči traja 36 mesecev od datuma sklenitve pogodbe med upraviteljem za ukrepe pomoči, ki deluje kot odredbodajalec, in subjektom iz člena 4(2) tega sklepa v skladu s členom 32(2), točka (a), Sklepa (SZVP) 2021/509.
            
         
         
            Člen 2
            Finančna ureditev
            
               1.   Referenčni finančni znesek za kritje odhodkov, povezanih z ukrepom pomoči, znaša največ 7 000 000 EUR. V skladu s členom 29(5) Sklepa (SZVP) 2021/509 lahko upravitelj za ukrepe pomoči po sprejetju tega sklepa pozove k plačilu v višini do 6 300 000 EUR. Sredstva, h plačilu katerih pozove upravitelj, se uporabijo le za plačilo odhodkov v okvirih, ki jih odobri Odbor, ustanovljen s Sklepom (SZVP) 2021/509, v spremembi proračuna za leto 2021, ki ustreza temu ukrepu pomoči.
            
            
               2.   Vsi odhodki se upravljajo v skladu s Sklepom (SZVP) 2021/509 in pravili za izvrševanje prihodkov in odhodkov, ki se financirajo v okviru evropskega mirovnega instrumenta.
            
         
         
            Člen 3
            Dogovori z upravičenko
            
               1.   Visoki predstavnik z upravičenko sklene potrebne dogovore, da zagotovi, da ta spoštuje zahteve in pogoje določene s tem sklepom, kar je pogoj za zagotavljanje podpore v okviru ukrepa pomoči.
            
            
               2.   Dogovori iz odstavka 1 vključujejo določbe, ki upravičenko zavezujejo, da zagotovi:
               
                           (a)
                        
                        
                           da enote oboroženih sil, ki prejemajo podporo v okviru ukrepa pomoči, spoštujejo ustrezno mednarodno pravo, predvsem mednarodno pravo o človekovih pravicah in mednarodno humanitarno pravo;
                        
                     
                           (b)
                        
                        
                           pravilno in učinkovito rabo vseh sredstev, dodeljenih v okviru ukrepa pomoči, za namene, za katere so bila zagotovljena;
                        
                     
                           (c)
                        
                        
                           zadostno vzdrževanje vseh sredstev, dodeljenih v okviru ukrepa pomoči, da se zagotovi njihova uporabnost in operativna razpoložljivost v njihovem življenjskem ciklu;
                        
                     
                           (d)
                        
                        
                           da sredstva, dodeljena v okviru ukrepa pomoči, ob koncu svojega življenjskega cikla ne bodo izgubljena ali brez privolitve odbora evropskega mirovnega instrumenta, ustanovljenega na podlagi Sklepa (SZVP) 2021/509, prenesena drugim osebam ali subjektom, ki niso opredeljeni v teh dogovorih.
                        
                     
            
               3.   Dogovori iz odstavka 1 vključujejo določbe o začasni ustavitvi in prenehanju podpore v okviru ukrepa pomoči, če se ugotovi, da upravičenka krši obveznosti določene v odstavku 2.
            
         
         
            Člen 4
            Izvajanje
            
               1.   Visoki predstavnik je odgovoren za zagotavljanje, da se ta sklep izvaja v skladu s Sklepom (SZVP) 2021/509 in pravili za izvrševanje prihodkov in odhodkov, ki se financirajo v okviru evropskega mirovnega instrumenta, ter skladno z integriranim metodološkim okvirom za ocenjevanje in opredelitev potrebnih ukrepov in kontrol za ukrepe pomoči v okviru evropskega mirovnega instrumenta.
            
            
               2.   Izvajanje dejavnosti iz člena 1(3) izvaja litovska centralna agencija za vodenje projektov (CPMA).
            
         
         
            Člen 5
            Spremljanje, kontrola in ocenjevanje
            
               1.   Visoki predstavnik zagotovi spremljanje izpolnjevanja obveznosti, ki jih v skladu s členom 3 določi upravičenka. To spremljanje omogoča boljšo seznanjenost s kontekstom in tveganjem kršitev obveznosti, določenih v členu 3 ter prispeva k preprečevanju takih kršitev, med drugim kršitev mednarodnega prava o človekovih pravicah in mednarodnega humanitarnega prava s strani enot oboroženih sil, ki prejemajo podporo v okviru ukrepa pomoči.
            
            
               2.   Kontrola opreme in blaga po odpremi se organizira na naslednji način:
               
                           (a)
                        
                        
                           preverjanje dostave, pri čemer sile končnega uporabnika po prenosu lastništva podpišejo potrdila o dostavi;
                        
                     
                           (b)
                        
                        
                           poročanje o dejavnostih, pri čemer upravičenka letno poroča o dejavnostih, ki vključujejo namenjeno opremo, zagotovljeno v okviru ukrepa pomoči, dokler Politični in varnostni odbor (PVO) ne oceni, da poročanje ni več potrebno;
                        
                     
                           (c)
                        
                        
                           kontrola na kraju samem, pri čemer upravičenka visokemu predstavniku na zahtevo omogoči, da izvede kontrolo na kraju samem.
                        
                     
            
               3.   Visoki predstavnik izvede oceno v obliki strukturirane prve ocene ukrepa pomoči šest mesecev po prvi dostavi opreme. To lahko vključuje obiske na kraju samem, da se preverijo oprema, blago in storitve, ki se zagotavljajo v okviru ukrepa pomoči, ali kakršne koli druge učinkovite oblike neodvisno posredovanih informacij. Končna ocena se izvede po dokončni dobavi opreme, blaga in storitev v okviru ukrepa pomoči, da bi se ocenilo, ali je ukrep pomoči prispeval k uresničitvi navedenih ciljev.
            
         
         
            Člen 6
            Poročanje
            V obdobju izvajanja visoki predstavnik Političnemu in varnostnemu odboru (PVO) predloži šestmesečna poročila o izvajanju ukrepa pomoči v skladu s členom 63 Sklepa (SZVP) 2021/509. Upravitelj za ukrepe pomoči redno obvešča Odbor Instrumenta, ustanovljen s Sklepom (SZVP) 2021/509, o izvrševanju prihodkov in odhodkov v skladu s členom 38 navedenega sklepa, tudi z obveščanjem o udeleženih dobaviteljih in podizvajalcih.
         
         
            Člen 7
            Začasna ustavitev in prenehanje
            PVO lahko v skladu s členom 64 Sklepa (SZVP) 2021/509 odloči, da se izvajanje ukrepa pomoči v celoti ali delno prekine.
            PVO lahko tudi priporoči, da Svet odloči, da ukrep pomoči preneha.
         
         
            Člen 8
            Začetek veljavnosti
            Ta sklep začne veljati na dan sprejetja.
         
         
            V Bruslju, 2. decembra 2021
            
               
                  Za Svet
               
               
                  predsednik
               
               J. VRTOVEC
            
         
         
            (1)  Sklep Sveta (SZVP) 2021/509 z dne 22. marca 2021 o vzpostavitvi Evropskega mirovnega instrumenta in razveljavitvi Sklepa (SZVP) 2015/528 (UL L 102, 24.3.2021, str. 14).
         
            (2)  UL L 260, 30.8.2014, str. 4.
         
            (3)  Skupno stališče Sveta 2008/944/SZVP z dne 8. decembra 2008, ki opredeljuje skupna pravila glede nadzora izvoza vojaške tehnologije in opreme (UL L 335, 13.12.2008, str. 99).